Diari Oficial de la Generalitat Valenciana


Sumari del DOGV 3944, del 21-02-2001 (2001/1437)

Informació pública de l'alternativa tècnica per a l'execució i la urbanització de la unitat d'execució número 13 del Pla General d'Ordenació Urbana.
----------------------------------------------------------------------------------------------------------------------------------------------------

### Dades del document

Número de DOGV
:   3944

Data del DOGV
:   21-02-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/1437


Organisme emissor
:   Ajuntament d'Alcoi

Tipus de document
:   Anunci

Informació pública de l'alternativa tècnica per a l'execució i la urbanització de la unitat d'execució número 13 del Pla General d'Ordenació Urbana. [2001/Q1437]
  
En compliment del que disposa l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, vista la documentació presentada per la mercantil Actuaciones Urbanísticas del Mediterraneo, SL (AUM, SL), es fa saber que l'Alcaldia ha acordat:
  
Primer
  
Sotmetre a informació pública, a través d'un edicte publicat en un diari d'informació general editat a la Comunitat Valenciana i ?posteriorment o simultàniament- en el Diari Oficial de la Generalitat Valenciana, per un termini de 20 dies, a comptar des de l'última publicació de l'edicte, l'alternativa tècnica per a l'execució i la urbanització de la unitat d'execució número 13 del Pla General Municipal d'Ordenació Urbana d'Alcoi, que conté programa d'actuació integrada i projecte d'urbanització.
  
Segon
  
La informació pública inclourà la documentació que integra l'alternativa tècnica urbanística per al desenvolupament de la unitat d'execució número 13, que conté el programa d'actuacions integrades i el projecte d'urbanització. S'adverteix la possibilitat de formular al·legacions, proposicions juridicoeconòmiques en competència i alternatives tècniques.
  
La informació pública té caràcter de concurs públic simultani per a la selecció de l'urbanitzador i s'hi podran presentar alternatives tècniques que tinguen la finalitat de competir amb l'exposada al públic i al·legacions durant aquest termini.
  
Pel que fa a les proposicions juridicoeconòmiques per a executar qualsevol de les alternatives, hauran de presentar-se, necessàriament en una plica tancada, dins del termini dels cinc dies següents a la finalització del termini anterior. L'acte d'obertura de pliques es realitzarà el dia següent hàbil a l'acabament del termini de presentació. Tot això de conformitat amb el que disposa l'article 46 de la Llei 6/1994, de 15 de novembre, Reguladora de l'Activitat Urbanística.
  
Tercer
  
Durant el període d'informació pública es podran formular les al·legacions que convinguen als drets dels particulars i es podrà consultar la documentació que integra l'alternativa tècnica al Departament d'Urbanisme d'aquest ajuntament, de 09.00 a 14.00 hores, els dies hàbils d'oficina.
  
Quart
  
Trametre un avís d'aquest acord, abans de la seua publicació, als qui consten al Cadastre com a titulars de drets afectats per la tramitació de la dita alternativa tècnica.